Diari Oficial de la Generalitat Valenciana


Sumari del DOGV 9433, del 22-09-2022 (2022/8426)

RESOLUCIÓ de 16 de setembre de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la presentació de sol·licituds per a l'any 2022, de les ajudes, finançades per FEADER, per a l'aplicació de mesures de gestió forestal sostenible.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9433

Data del DOGV
:   22-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8426


Data del document
:   16-09-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 16 de setembre de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la presentació de sol·licituds per a l'any 2022, de les ajudes, finançades per FEADER, per a l'aplicació de mesures de gestió forestal sostenible. [2022/8426]  
La present convocatòria té el seu origen en l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020 (DOGV núm. 8745 de 21.02.2020).   
Per Resolució d'1 de setembre de 2022, del director de l'Agència Valenciana de Foment i Garantia Agrària, es van convocar per a l'any 2022, les ajudes, finançades per FEADER, per a l'aplicació de mesures de gestió forestal sostenible.   
Vist que en l'apartat quart de la resolució esmentada relatiu al ?Termini i forma de presentació de sol·licituds?, s'estableix que el termini de presentació de sol·licituds serà d'un mes a comptar des de l'endemà de la publicació de l'extracte de la present resolució en el Diari Oficial de la Generalitat Valenciana, i finalitzarà, per tant, aquest termini de presentació el pròxim dia 5 d'octubre de 2022, atés que s'ha publicat aquesta en el DOGV núm. 9420 de 05.09.2022, de conformitat amb el que es disposa en l'article 30.4 de la Llei 39/2015, d'1 d'octubre, del procediment administratiu comú de les administracions públiques.   
  
Tenint en compte que per a poder sol·licitar les ajudes relatives a l'operació 8.5.2. han de tindre prèviament aprovat l'instrument tècnic de gestió forestal sostenible on es recullen aquestes, i tenint en compte que alguns dels instruments presentats estan en fase d'aprovació, atés que això no perjudica cap dret de tercers en el procediment administratiu, sense que aquesta ampliació excedisca de la meitat del termini referit.  
  
En virtut del que s'ha exposat i de conformitat amb el que estableix l'article 32 de la Llei 39/2015, d'1 d'octubre, de procediment administratiu comú de les administracions públiques, resolc:   
  
Primer  
Ampliar, fins al dia 27 d'octubre de 2022 inclusivament, el termini de presentació de sol·licituds previst en l'apartat quart de la Resolució d'1 de setembre de 2022, del director de l'Agència Valenciana de Foment i Garantia Agrària. (DOGV núm. 9420, de 05.09.2022).   
  
Segon   
Publicar la present resolució en el Diari Oficial de la Generalitat Valenciana, a l'efecte del que estableixen els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució farà efecte a partir del mateix dia de la seua publicació en el Diari Oficial de la Generalitat Valenciana.   
  
Tercer  
Contra la present resolució d'ampliació de termini de presentació de sol·licituds no cap recurs, sense perjudici del procedent contra la resolució que pose fi al procediment, d'acord amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.   
  
València 16 de setembre de 2022.- El director de l'Agència Valenciana de Foment i Garantia Agrària: Rogelio Llanes Ribas.